cyanic-selkie/wikianc huggingface dataset:
Banské
Banské (hungare Bányapataka [bAnjapataka], rutene Баньске [banjske]) estas vilaĝo kaj municipo en Slovakio.
Situo
Banské situas en valo, laŭ traira flankovojo. Vranov nad Topľou troviĝas je 11 km.
Historio
La unua mencio okazis pri la vilaĝo el la 13-a jarcento en formo "Baniacka", la hungaraj formoj aperis en 1397 en formo Banyapathaka alias Wyuagas, poste en 1471 en formo Kwsbanyapathaka. Dum regado de Matiaso la 1-a oni minadis feron. En la 16-a jarcento rutenoj alvenis. En 1715 oni komputis tie 41 domojn kaj 2 muelejojn. En 1787 608 vilaĝanoj loĝis en 80 domoj. En 1796 laŭ la tutlanda geografia libro taksis la vilaĝon triaklasa. Ĝis 1899 la oficiala hungara loknomo estis Bánszka, poste ĝi reprenis la mezepokan nomon pro la hungariga politiko. En 1910 laŭ la popolnombrado vivis en Bányapataka 567 homoj, (plejparte rutenoj). Ĝis Traktato de Trianon la komunumo apartenis al Hungara reĝlando, al Zemplén, al distrikto de Vranov nad Topľou, poste al Ĉeĥoslovaka respubliko, dum la 2-a mondmilito kaj ekde 1993 al Slovakio. En 2001 vivis en Banské 1458 homoj, (1116 slovakoj, 337 ciganoj).
Barmoodano
Barmoodano (Barmoodan) estas planlingvo kreita de brita poeto John Taylor (1580-1653) en la 16-a jarcento (eble ĵargono de ties tempa angla lingvo).
Bibliografio
Tate, W. E., An alphabet of English inn signs, based on the travels and circular perambulation of John Taylor, the 'water poet,', Newcastle-upon-Tyne, Frank Graham, 1968, 37 p. illus. 22 cm.
Wes Studi
Wesley "Wes" STUDI (naskiĝinta la 17-an de decembro 1947) estas usona aktoro.
Biografio
Wes Studi estas ano de indiana tribo de ĉerokoj, per kies lingvo li parolis ĝis sia kvina jaro, antaŭ ol li eklernis en baza lernejo anglan lingvo. Li abiturientiĝis en Tulsa Junior College. Reveninte el militservo el Vjetnamio li tre aktive alliĝis en movadon por rajtoj de la usonaj indianoj (en 1973 li partoprenis okupon de Wounded Knee en Suda Dakoto) kaj helpis kun eldonando de ĉerokaj ĵurnaloj.
Simile kiel lia kanada kolego Graham Greene li eniris en kinematografion de la 90-aj jaroj kiel reprezentanto de fortaj karismaj indianoj en signifaj historiaj filmoj el Sovaĝa Okcidento: "la plej forta" batalanto de tribo pavnejoj (Pawnee) en filmo Dances with Wolves kaj venĝavida hurona spiono Magua en adaptigo de aventurema romantisma libro de James Fenimore Cooper The Last of the Mohicans.
Sed plej multe li interesigis per sia impoza interpretado de titola rolo de legenda estro kaj ŝamano de apaĉa tribo ĉirikavoj en biografia fresko Geronimo. La mutan figuron de la indiana ŝamano, kiu aperigas sin al Jim Morris en alkoholaj kaj drogaj vizioj, li kreis en muzika biografia dramo The Doors.
Poste li realiĝis en precipe akcia ĝenro: unuokula ĉefo de vendejo kun armiloj Sagat en terurplena filmo laŭ komputila ludo Street Fighter: Lasta batalo, losangelesa policisto Casals aŭ misteroplena gangstero Hannover. Lia nekutime profunda voĉo ofte sonas en televidaj dokumentoj kun indiana temaro. Li estas ankaŭ aŭtoro de du libroj por infanoj.
7572 Znokai
7572 Znokai estas asteroido de la asteroida zono, malkovrita la de la japanaj astronomoj Kin Endate kaj Kazuro Watanabe elde la observatorio de Kitami en Abaŝiri-subgubernio, Hokajdo.
Nomo
Ĝi ŝuldas sian nomon al la "Societo Z" (Z-no-Kai en japana), kultura kaj socia organizo de la personaro de la Latituda Internacia Observatorio en Mizusaŭa. La nomo aludas al la "Termino Z" en la latituda variado, malkovrita de Hisashi Kimura, la unua direktoro.
Jizera montaro
Jizera montaro (pole: Góry Izerskie, ĉeĥe: Jizerské hory, germane: Isergebirge) estas montaro en Pollando kaj Ĉeĥio, kiu apartenas al montaro Sudetoj. Same en pola parto kaj same en ĉeĥa parto ĝi estas la plej okcidenta parto de Sudetoj. La montaro ricevis sian nomon laŭ ĉeĥa rivero Jizera.
La pola parto de la jizera montaro situas sur tereno de 385 kvadrataj kilometroj.
La jizera montaro estas meze alta. Ĝi havas malkrutajn deklivojn pro tio, ke en periodo de paleogeno, la 70-35 jarmilionoj antaŭe, sekvis efloresko de rokoj, kiu kaŭzis kompensadon de altaj partoj de la montoj.
La jizera montaro faras okcidentan parton de la geologia unuo, nomata bloko gigantmontare-izera. Ĝia norda parto estas masivo farita de malnovaj, metamorfaj rokoj, kiujn arke ĉirkaŭigas pli junaj gigantmontaraj granitoj. Metamorfaj rokoj de pola parto de Jizera montaro tio: gnejsoj, ardezoj kaj ankaŭ pecoj de amfiboloj, kiuj ekestis ĉefe en paleozoiko. Inter gnejsoj interesinda estas okuleta gnejso kun specifa hela okuleto kunmetita ĉefe el kristaloj de kvarcoj kaj feldspatoj en malhela unuforma roka maso.
En vintraj monatoj la montaro estas aprezata vintrosportejo. La germanlingva verkisto Gustav Leutelt nomighas poeto de la Jizera montaro skribinte en la tradicio de Adalbert Stifter.
5300 Sats
5300 Sats estas asteroido de la asteroida zono, malkovrita la 29-an de septembro 1974 de la rusa astronomino Ljudmila Ivanovna Ĉerniĥ elde la (tiam sovetunia) Krimea astrofizika observatorio de Nauĉno, nun en Respubliko Krimeo, (Rusio).
Nomo
Ĝi estis nomita en memoro de la rusa dramistino kaj surscenigistino Natalija Iliniĉna Sac (cirile: Наталия Ильинична Сац, 1903–1993).
Universitato Bahçeşehir
La Universitato Bahçeşehir estas privata universitato je la eŭropa flanko de Istanbulo, Turkio. kiu estas membro de la tutmonda eduka reto BAU. Ĝi celas esti inter la 500 plej bonaj universitatoj en la mondo en 2023, kiam ĝi festas la 100-an datrevenon de la turka Respubliko. La Universitato Bahçeşehir ricevis la premion "Superbrands of Turkey" en 2007.
La Universitato Bahçeşehir estis fondita en 1997-1998 fare de la Eduka Fondumo Bahçeşehir Uğur sub la slogano "Monda Universitato en la koro de Istanbulo" por instrui la estontajn gvidantojn de la lando trejnante ilin pensi kritike, esplori kaj konsciiĝi pri lokaj kaj tutmondaj aferoj.
Akademia kaj strategia protokolo estis subskribita samjare kun San Diego State University en Kalifornio, Usono. La universitato estas unu el la malmultaj universitatoj en Turkio, kie oni instruas en la angla lingvo kaj tial studentoj devas havi altan lingvonivelon de la angla. La universitato konsistas el 8 fakultatoj, 1 lingva lernejo kaj 2 fakaj lernejoj. Kvar institutoj provizas postbakalaŭran edukadon.
Rudolf Strahm
Rudolf Hans STRAHM (naskiĝis la 3-an de aŭgusto 1943 en Lauperswil) estas svisa ekonomikisto kaj politikisto de la Socialdemokrata Partio de Svislando (Socialisma Partio de Svislando), SP. Li estis de 1991 ĝis 2004 parlamentano en la Nacia Konsilio kaj de 2004 ĝis 2008 prezkontrolisto komisiita de la Federacia Konsilio. Strahm verkis multnombrajn librojn pri ekonomipolitikaj temoj.
Universitato Bahçeşehir
La nuna rektoro (2021) estas prof-o d-ro Şirin Karadeniz Oran .Nuntempe estas enskribitaj 15 000 studentoj, kun 900 profesoroj kaj 100 studprogramoj en du kampusoj.
La universitato havas krom 4 kampusoj en Istanbulo kaj kampusoj en aliaj turkaj urboj (kiel Bursa) ankaŭ kampusojn eksterlande pere de la internacia reto BAU en Berlino, Toronto, Vaŝintono, Romo, Honkongo, Silicon Valley, Batumo, Kipro, Hanojo, Kievo, Puebla, Brockwille. La Universitato ankaŭ administras unikan reton de bazaj kaj mezlernejoj en Turkio.
Rudolf Strahm
Vivo
Rudolf H. Strahm naskiĝis en 1943 en Emmental (Emme-Valo) kiel plej aĝa infano de kvin gefratoj. La patro estis bazlerneja instruisto, la patrino dommastrino. Post la deviga lernejvizito li faris metilernadon kiel laboratoria asistanto. En la inĝenier-teknika faka altlernejo Burgdorf li poste finis siajn studojn kiel diplomita kemiisto. Strahm laboris en ĉi tiu funkcio kvin jarojn en la kemia industrio de Bazelo. La sekvajn studojn pri ekonomiko ĉe la Universitato de Berno li finis per licencio.
Universitato Bahçeşehir
Unesko
La universitato substrekas la antaŭenigon de reciproka respekto, la aprezo de diferenco kaj konstrua esprimmaniero. Tial Unesko kaj la Universtiato Bahcesehir interkonsentis por kunlabori en la kampoj de edukado kaj kulturo por antaŭenigi dialogon inter kulturoj kaj daŭrigebla paco. En 2013 okazis en la sama universitato la unua Internacia Somera Universitato de la Projekto Aladino. Entute 48 junaj usonaj, britaj, francaj, germanaj, israelaj, marokaj, palestinaj, tuniziaj, senegalaj, iranaj, libanaj, siriaj kaj turkaj studentoj sekvis serion de kursoj kaj prelegoj de famaj universitataj profesoroj pri la historio de amasa perforto en la Eŭropo de la 20-a jarcento, samkiel pri konfliktsolvado, kultura diverseco kaj interkultura edukado sub la temo ""Eŭropo de la 20-a jarcento: de amasa perforto al eŭropa konstruado". La International Summer School for Intercultural Leadership (Internacia Somera Universitato por interkultura gvidado) estas ĉiujara iniciato, kiu celas kunigi studentojn de Eŭropo, Mezoriento, Nordafriko kaj Usono por disvolvi iliajn interkulturajn kapablojn kaj doni al ili la ŝancon kompreni kaj integri la valorojn kaj celojn aranĝitajn de la Projekto Aladino. La Projekto Aladino lanĉis la iniciaton kun du turkaj institucioj:  Anadolu Kültür (turka NRO kaj kunorganizanto) kaj Bahçesehir University of Istanbul (kunorganizanto) kune kun 12 partneraj universitatoj.
Vidu ankaŭ
Unesko, Internacia Jardeko por la Alproksimiĝo de Kulturoj (2013-2022)
Rudolf Strahm
Vivo
Strahm loĝas nuntempe en Herrenschwanden. Li estas needziĝinta kaj havas filon.
Politiko
Strahm estis de 1991 ĝis 2004 parlamentano en la Nacia Konsilio. En tiu ĉi funkcio li estis membro de la "Komisiono por ekonomio kaj impostoj" (li prezidis ĝin de 1999 ĝis 2001) kaj de la "Komisiono pri scienco, klerigo, kulturo". Strahm plue membris en la estraro de la socialdemokrata frakcio de la Federacia Asembleo, estis membro de la delegitara kunveno kaj koprezidanto de la ekonomia kaj financpolitika komisiono de la Socialista Partio (SP). De 1991 ĝis 2004 li estis ankaŭ prezidanto de la Svisgermana Asocio de Luantoj. De 2004 ĝis oktobro 2008 Strahm estis oficiala svisa prezkontrolisto komisiita de la Federacia Konsilio.
Verkoj
(Elekto de publikigoj en la germana lingvo)
Dama gambito
Ofera malfermo de reĝino (ECO D06–D69) estas ŝaka malfermo, kiu komencas per la movoj: La ofera malfermo de reĝino estas unu el la plej konataj ŝakaj komencoj, ĉar Lucena skribis pri ĝi je 1497, kaj mencias en Göttingen manuskripto.
Pasifloro
La speciriĉa plantogenro de la Pasifloroj (Passiflora) apartenas al familio de la Pasifloracoj (Passifloraceae). La plej multaj de pli ol 530 specioj hejmiĝas en la neotropiso, sed ĉ. 20 specioj venis el la Paleotropiso.
Priskribo
Passiflora-specioj estas plej ofte multjaraj herbaj aŭ lignigitaj plantoj. Nur unu specio estas unujara planto. Plej ofte ili kreskas kiel grimpplantoj. Tre malofte kiel vertikalaj arbustoj aŭ arboj. La foliakseloj havas ĉirojn. La alterne starantaj folioj havas malsamajn formojn. En la folitigoj troviĝas eksterfloraj nektarioj.
La plej okulfrapaj karakterizaĵo estas la belaj, radisimetriaj floroj, kiuj havas diametron de ĝis 18 cm. La perianto ofte havas brilantajn kolorojn. Ili estas ĉirkaŭitaj de 15 ĝis 50 fadenformaj staminodioj kiuj havas brilantajn kolorojn. Meze de floroj estras la generaj organoj (kvin fekundaj stamenoj kaj tri stigmoj) kiuj estas kunigitaj al tiel nomataj androginoforoj.
La plantoj formas berojn nomitajn pasifrukto aŭ grenadilbero (Vd en NPIV).
Deveno kaj etimologio
La plej multaj el la pli ol 530 Passiflora-specioj venis el Sudameriko kaj Mezameriko, ĝis suda Nordameriko, sed ĉirkaŭ 25 specioj venis el Aŭstralio (Passiflora aurantia, Passiflora herbertiana kaj Passiflora cinnabarina), Azio, Madagaskaro kaj la Galapagoj. La praloĝantoj de Ameriko uzis ilian kuracajn kaj ebriigan efikojn.
La termino Passiflora originas de la latinaj passio (pasiono) kaj flora (floro), ĉar en la floroj troviĝas multaj simboloj de la pasiono de Kristo (ekz. pri la Dornokrono).
Kelkaj specioj
Per bredado aldoniĝis en la 20a jarcento pluraj centoj da hibridoj.
Konata kiel potplanto (ĉambroplanto) estas blua pasifloro (Passiflora caerulea) kaj Passiflora ×violacea, hibrido el Passiflora caerulea kun Passiflora racemosa
Passiflora incarnata estas grimpplanto kun maldikaj verdaj lignigitaj tigoj, tri ĝis kvin lobaj folioj kaj unuope starantaj floroj kun okulfrapa viol-blanka flanka korono. Ĝi kreskas ĝis 10 m kaj estas uzata en medicino, ĝi estas parenca al Passiflora edulis.
La plej konataj ruĝeflorantaj pasifloroj estas Passiflora racemosa, Passiflora murucuja, Passiflora alata, Passiflora coccinea, Passiflora vitifolia kaj Passiflora piresii.
La plej multaj specioj de pasifloroj hejmiĝis en la tropika kaj subtropika Sudameriko. Tri hejmiĝis en Nordameriko (Passiflora affinis, Passiflora incarnata kaj Passiflora lutea) pluraj en Azio, Aŭstralio kaj Oceanio. La nordamerikaj specioj kaj Passiflora tucumanensis kaj Passiflora caerulea estas iomete frostrezistaj.
Passiflora caerulea, Passiflora incarnata kaj Passiflora lutea estas la plej frostrezistaj kaj povas elteni ĝis −15 °C.
Utilplantoj estas Passiflora edulis, Passiflora quadrangularis kaj Passiflora ligularis, kiuj produktas la konatajn fruktojn marakujo kaj grenadilo.
Sistematiko
La genro Passiflora estas dividita nuntempe en  22 aŭ 24 subgenroj (klasifikado laŭ Killip 1938) kun kvar subgenroj. La kvar monofitaj subgenroj laŭ Feuillet & MacDougal 2004 estas jenaj:
Ili havas „tipajn“ “ pasifloroj-florojn kaj produktas plej ofte manĝeblajn ĝis bongustajn fruktojn (vidu Passiflora edulis).
Fruktoj
La fruktoj estas beroj. La manĝeblaj fruktoj de la genro nomiĝas marakujo aŭ grenadilo. La fruktoj havas firman haŭton. La interno de la frukto gustas amare ĝis dolĉe. Ankaŭ ekstreme acidaj fruktoj ekzistas. Ili havas multe da vitamino C.
Oni distingas jenajn pasifruktojn:
Enhavosubstancoj
Specioj de la genro Passiflora enhavas indol-alkaloidojn.
Krizino aŭ  C15H10O4 estas flavonoido kun antioksidigaj proprecoj trovata en la mielo, propoliso, pasifloroj, Passiflora incarnata kaj tiel plu.
Naturkuracado
La specio Passiflora incarnata estas uzata en naturkuracado.
26493 Paulsucala
26493 Paulsucala estas asteroido de la ĉefa asteroida zono malkovrita la de la teamo de la astronomia kampanjo "LINEAR" (Lincoln Near-Earth Asteroid Research) elde la situejo de Socorro de la Laboratorio Lincoln (Nov-Meksiko, Usono).
Nomo
Ĝi estis nomita en honoro de Paul Stelian Sucala, kiu gajnis la unuan rangon en la Intel International Science and Engineering Fair de 2010 pro sia projekto en teamo pri elektra kaj mekanika inĝenierarto. Li estis lernanto ĉe la Colegiul Național Silvania de Zalău (Rumanio).
Vespaziano
Vespaziano, Caesar Vespasianus Augustus, naskiĝis 17-an de novembro 18 (laŭ julia kalendaro), mortis 23-an de junio 79 (originale: Titus Flavius Vespasianus), estis romia imperiestro ekde 69 ĝis 79.
Proklamita imperiestro de siaj leĝioj en la 69a p.K., Vespaziano aperis kiel indikita savinto de la gedioj samkiel Aŭgusto Cezaro. Per kreaĵoj kiel la Kolizeo li transformis Romon
Joséphine Fodor
Joséphine Fodor [ĵozefin] laŭ hungarlingve kutima nomordo Fodor Josephine estis hungardevena franca operkantisto, (soprano).
Joséphine Fodor naskiĝis la en Parizo, ŝi mortis la  en Saint-Genis-Laval.
Teru teru bouzu
Teru Teru Bouzu (aŭ veterpupo) estas tradicia japana pupeto kiu estas farita da kotono, blanka papero aŭ ŝtofo. Ĝi pendas per maldika ŝnuro je la fenestroj dum la pluvtagoj. Laŭ la tradicio, ĝi estas amuleto kiu evitas la pluvtagojn kaj alportas la bonan veteron.
La Teru Teru Bouzu koniĝitis dum Edo-epoko por la kampuloj. La infanoj faris tiujn amuletojn por ke la vetero estu bona dum la sekvanta tago, kaj ili kantis: “bonvetera sorĉisto, bonvolu lasi ke morgaŭ la vetero estu bona”.
Ankaŭ konita kanto ekzistas pri la Teru Teru Bouzu:
Teru-teru-bozu, teru bozu Morgaŭ la vetero estu suna Kiel la ĉielo kiun mi vidis en mia revo Se estos suna, mi donos brumitan tintilon Teru-teru-bozu, teru bozu Morgaŭ la vetero estu suna Se vi realigos mian revon Ni trinkos multe da dolĉan rizvinon Teru-teru-bozu, teru bozu Morgaŭ la vetero estu suna Sed se estos nubloplena kaj vi krios Mi tranĉos vian kapon
Oni pensas ke ĉi tiu infankanto devenas el antikva historio pri monaĥo kiu promesis al la gekampuloj bonan veteron dum epoko kiam la pluvo detruis rizrikoltojn. Tamen la monaĥo ne povis alportis la bonan veteron kaj tial oni mortigis lin. Multe da japanaj historiistoj pensas ke ĉi tiu historio kaj la deveno de Teru Teru Bouzu havas alian nunan devenon. Eble la vorto “Bouzu” (budhisma monaĥo) referencas al la senhara kapo de la monaĥoj kaj “Teru” (japana verbo kiu priskribas la sunlumon) estas la reflektita sunlumo sur ilia kapo.
Ofera malfermo
Ofera malfermo aŭ gambito estas ŝaka malfermo, dum kiu la unua ludanto (foje la nigra) riskas aŭ oferas peco(j)n, ofte peonon, esperante gajni favoran pozicion.
Estas tri ĝeneralaj metodoj, en kiuj ofera malfermado povas helpi pozicion de ludanto:
Safrolo
Safrolo estas organika komponaĵo, senkolora aŭ flava likvaĵo kun karakteriza odoro enhavanta la grupon fenilpropenan. Ĝi estas nature ekstraktita el la ŝeloj de la Sassafras albidum aŭ sinteze produktita ekde la katekolo kaj aliaj kunrilataj metileno-duoksaj kombinaĵoj.
Ĝi estas la ĉefa komponaĵo de la bruna kamforoleo, kaj trovatas en etaj kvantoj en vasta gamo da plantoj, kie ĝi agadas kiel pesticido. Oleo de Ocotea cymbarum ekstraktata ekde la Ocotea pretiosa, planto trovata en Brazilo, kaj sasafrasoleo eltirata de la Sassafras albidum, planto bredata en Nordameriko, estas la ĉefaj fontoj de la safrolo.
Safrolo nature trovatas ankaŭ en zingibro, Ocimum basilicum, Illicium verum aŭ stelanizo, pluraj spicaĵoj, herboj kaj vegetaloj. Safrolo estas krudmaterialo por la produktado de ekstazilo, kemie identigita kiel 3,4-metilenoduokso-metamfetamino aŭ MDMA.
Safrolo estas hepatokarcinomogena substanco kaj elmontras adversajn efikojn kiuj induktas la estigon de hepato-lipidaj hidroperoksidoj. Ĝi same inhibas la defendo-funkcion de neŭtrofiloj kontraŭ bakterioj.
Sintezo 1
Safrolo sinteziĝas per interagado de la katekolo kaj alila klorido donante la 2-alil-katekolon. Per hidroformiligo kun metanalo estiĝas la fina produkto.
Zengidoj
La Zengida dinastio estis islama dinastio devena de la transkaspia regiono de Oguzoj, kiu regis partojn de Levantenio kaj Supra Mezopotamio je la konto de la Selĝuka Imperio kaj finfine ekkontrolis Egiption en 1169. En 1174 la Zengida ŝtato etendiĝis de Tripolo ĝis Hamadan kaj de Jemeno ĝis Sivas. La dinastio estis fondita de Imad ad-Din Zengi. Post la morto de Zengi en 1146, lia filo, Nur ad-Din, iĝis la regento de Alepo kaj la estro de la Zengidoj.
Milita historio
La sukcesoj de Saladino alarmis Saif al-Din. Kiel estro de Zengidoj, kiel Gumuŝtigin, li konsideris Sirion kaj Mezopotamion kiel bieno de sia familio kaj estis kolera kiam Saladino klopodis uzurpi la havaĵojn de lia dinastio. Saif al-Din arigis grandan armeon kaj sendis ĝin al Alepo, kies defendantoj arde estis esperante ilin. La kombinitaj fortoj de Mosul kaj Alepo marŝis kontraŭ Saladinon en Hama. Tre superita laŭnombre, Saladino dekomence klopodis interkonsenti kun la Zengidoj abandonante ĉiujn konkeraĵojn norde de Jund Dimaŝk (Damaska provinco), sed ili malakceptis, insistante, ke ili revenu al Egiptio. Vidinte, ke la konflikto estis neevitebla, Saladino prepariĝis por la batalo, instalante sin sur superan pozicion ĉe Hama, nome sur altaĵoj de la gorĝo de la rivero Orontes. La 13an de Aprilo 1175, la Zengidaj trupoj marŝis por ataki liajn fortojn, sed tuj troviĝis ĉirkaŭitaj de la Ajubidaj veteranoj de Saladino, kiuj venkegis ilin. La batalo finiĝis en klara venko de Saladino, kiu persekutis la Zengidajn fuĝintojn ĝis la pordegoj de Alepo, devigante la konsilistojn de as-Salih agnoski la kontrolon fare de Saladino de la provincoj Damasko, Homs, kaj Hama, same kiel nombraj urboj ekster Alepo kiel Maarat al-Numan. La Batalo de Hama ne finis la lukton por la povo inter Ajubidoj kaj Zengidoj, kaj la fina konflikto okazis en la printempo de 1176. Saladino estis ariginta amasajn plifortigojn el Egiptio dum Saif al-Din estis rekrutinta trupojn inter minoraj ŝtatoj de Dijarkabir kaj al-Jazira.
Kiam Saladino trapasis la riveron Orontes, lasante Hama, la suno estis foririnta. Li vidis tion kiel aŭguron, sed li plue marŝis norden. Li atingis la Sultanan Monteton (Tell Sultan) ĉirkaŭ 25 km (16 mi) el Alepo, kie liaj fortoj trafis la armeon de Saif al-Din. Sekvis person-alpersona luktado kaj la Zengidoj sukcesis balai la maldekstran alon de Saladino, pelante ĝin antaŭ li kiam Saladino mem ŝarĝis kontraŭ la Zengida gvardio. La Zengidaj fortoj panikis kaj plej el la oficiroj de Saif al-Din finfine estis mortigitaj aŭ kaptitaj — Saif al-Din malfacile fuĝis. La tendaro, ĉevaloj, ekipaĵo, kaj stokejoj de la Zengidoj estis kaptitaj de Ajubidoj. La Zengidaj militprizonuloj, tamen ricevis donacojn kaj liberon. La tuta militakiro de la Ajubida venko estis atribuita al la armeo, kaj Saladino nenion retenis por si mem.
Juri-Gagarin-monumento (Erfurt)
La Juri-Gagarin-monumento en Erfurto troviĝas ĉe la angulo de la stratoj Krämpferstraße kaj Juri-Gagarin-ringobulvardo.
Gagarin kaj Erfurto
La unua homo en la kosmo, la sovetiano Jurij Aleksejeviĉ Gagarin, vere estis ŝatata de la homoj. Tio manifestiĝis ankaŭ en oktobro 1963, kiam la juna oficiro (loĝanta en Erfurter Hof) vizitis la distrikto-ĉefurbon. Miloj da erfurtanoj ovaciis lin.
La monumento
Nur en la 12-a de aprilo 1986 estis inaŭgurita la monumento en Erfurto, okaze de la 25-a datreveno de la bonkonata unua spacveturado de homo. La tempo por granda entuziasmiĝo pri sovetiaj kosmonaŭtaĵoj estis jam for. Ja, la ringa pretervojo jam en 1964 estis nomita laŭ Gagarin. Post lia morto en 1968 la orientgermana astronaŭto Sigmund Jähn iele transprenis la rolon de Gagarin.
La bronza mulditaĵo de Lev Kerbel fakte estas nur kopio de busto en la Aleo de la kosmonaŭtoj en Moskvo, ne speciala kreo por la surloka starigo. Tamen la monumento en Erfurto post la Turniĝo feliĉe ne taksitis forigenda socialisma memorigilo. Post la plibeligo de la ĉirkaŭaĵo de 12-etaĝaj loĝdomblokoj, ĝi denove brilas kaj iĝis intertempe mem grava memorigilo de pasintaj tempoj.
Tivadar Galánthay Glock
Tivadar Galánthay Glock [galAntai glok], laŭ hungarlingve kutima nomordo Galánthay Glock Tivadar estis hungara oficiro, stenografisto, pentristo, parlamentano, altlerneja instruisto. Lia origina nomo estis Glock Tivadar, lia baldaŭa nomvarianto estis Galánthay Tivadar.
Tivadar Glock naskiĝis la  en Vágvecse (Hungara reĝlando, nuntempa urboparto de Šaľa en Slovakio), li mortis la  en Budapeŝto.
Biografio
Tivadar Galánthay Glock frekventis lernejojn en Supra Hungarujo, poste li estis soldato, poste oficiro. Li batalis dum la 1-a mondmilito, li vundiĝis, fine li estis militkaptito. Hejmenveninta li gvidis soldatan lernejon en Hajmáskér, poste li instruis en milita akademio en Budapeŝto. Li pensiuliĝis en 1925, poste li okupiĝis precipe pri stenografio kaj pentrado. Inter 1935 kaj 1939 li estis parlamenta deputito.
Li kreis novan (hungaran) stenografian sistemon jam en 1909, post jaroj li kreis sistemon por Urala lingvaro, Altaja lingvaro, japana, taja, korea, albana lingvoj.
Li lernis ankaŭ pentroarton private. En 1909 li partoprenis en ekspozicio en Vieno, en 1913 lia pentraĵo rcevis laŭdojn en Lejpcigo.
La Misión
La Misión estas unu el la 84 komunumoj de la meksika subŝtato Hidalgo, kiu situas en la centra Meksiko norde de la urbo de Meksiko. La ĉefurbo de la komunumo same nomiĝas La Misión. La kodnumero de la komunumo laŭ la INEGI, do laŭ la nacia geografia instituto estas 13040.
Geografio
La komunumo havis en 2005 (lasta popolnombrado de la INEGI) 10096 loĝantojn. El tiuj estis 4976 viroj kaj 5120 virinoj. La komunumo havas surfacon de 179,9 km². La meza alteco (de la ĉefurbo) estas 1460 metroj super la marnivelo.
Fontoj: Statistikoj de la INEGI: Conteo de Población y Vivienda 2005 k. a., (hispane: popol- kaj loĝejnombrado).
(18711) 1998 HL100
(18711) 1998 HL100 estas asteroido de la asteroida zono malkovrita la en la kadro de la kampanjo "LINEAR" (Lincoln Near-Earth Asteroid Research) elde la situejo de Socorro de la Laboratorio Lincoln (Nov-Meksiko, Usono).
21501 Acevedo
21501 Acevedo estas asteroido de la asteroida zono malkovrita la en la kadro de la programo Lowell Observatory Near-Earth-Object Search (LONEOS) elde la Stacio Anderson Mesa de la Observatorio Lowell, en Flagstaff (Arizono, Usono).
Ĝi estas ano de la Flora familio. Ĝia spektra klaso "S" indikas "ŝtonan" asteroidon, konsistanta ĉefe el silikatoj de fero kaj de magnezio.
Leimbach
Leimbach enhavas la germanan vorton bach por rivereto. Ĝi estas ofta geografia nomo en germanlingvaj regionoj. Ekzemploj:
Oto
Pri la aliaj signifoj de OTO rigardu en OTO.
Klaŭzuro
Klaŭzuro (de malfrulatina clausura ‚fermo‘, claudere, ‚fermi‘) signifas la per limo apartigitan areon, rezervitan al la ordenanoj, kiun la ordenano rajtas forlasi nur post permeso de la superulo. Eksteruloj rajtas eniri en tiun areon nur sub certaj kondiĉoj limigitatempe (ekzemple, se temas pri ordenaspiranto, kuracisto aŭ metiisto). La klaŭzurareo de monaĥejo servas por la membroj de la komunumo kiel loko de retiriĝo kaj dissolvo de eksteraj influoj kaj kiel simbolo de la dezerto, en kiu la fruaj eremitoj vivis.
Oto
Oto, latine: Marcus Salvius Otho, naskiĝis jare 32 mortis jare 69 estis romia imperiestro jare 69, de la 15-a de januaro al la 16-a de aprilo.
Oto devenis de antikva aristokrata etruska familio kaj naskiĝis en Ferentinum (nun nomata Ferento) apud Viterbo en Italio. Inter liaj prauloj estis etruskaj princoj. Lia patroflanka avo estis Marcus Salvius Oto, kies gepatroj estis Romia kavaliro kaj virino de malalta rango (eble eks-sklavino) kaj kiu infanis inter la domanaro de Livia Aŭgusta, edzino de Aŭgusto Cezaro. Pro la influo de Livia, la avo de Oto iĝis senatano kaj atingis la rangon pretoro. La patro de Oto estis Lucius Oto.
Oto estis inter la ekstravagancaj amikoj de Nerono ĝis la jaro 58 kiam, urĝata de sia bela edzino Popea Sabina, li konatigis ŝin kun Nerono. Ŝi iĝis la amorantino de Nerono, eksediĝis de Oto, kaj persvadis la imperiestron forsendi lin al la provinco Luzitanio, kie Oto restis ĉ. dek jarojn. Li regis la provincon kun modereco tiuepoke rara. Kiam Galbo, provincestro de la najbora Hispania Tarraconensis, ribelis kontraŭ Nerono, Oto akompanis lin al Romo. Galbo estis maljuna kaj mankis al li infanoj: kuraĝigata de la prognozoj de astrologoj, Oto esperis sukcedi lin, kaj eniris sektretan akordon kun Titus Vinius, favorato de Galbo, promesante edziĝi kun ties filino. Tamen en januaro 69 Galbo formale adoptis Lucius Calpurnius Piso Licinianus. Pro antaŭaj ekstravagancoj Oto mem suferis grandegajn financojn problemojn, sed li trovis sufiĉe da mono por aĉeti la subtenon de dudek-tri anoj de la pretora gvardio. La 15-an de januaro Oto, prezentinte siajn kutimajn respektojn al Galbo, kaj sin senkulpigis, dirante ke li havis urĝajn privatajn aferojn. Li rapidis al siaj komlicoj, kiuj eskortis lin al la barakejo de la pretora gvardio, kie oni deklaris lin imperiestro. Kun gvardistoj li revenis al la Forumo de Romo, kie la kohorto gvardanta Oton forlasis lin kaj la soldatoj murdis Oton, Pison kaj aliaj. La senatanoj agnoskis lin imperiestro. Helpis Oton ke la pretora gvardio malkontentis pro ke ili neniam ricevis mondonojn de Galbo pro sia subteno de lia ribelo kontraŭ Nerono.
Oto restaŭris la statuojn de Nerono kaj remetis ties funkciulojn en iliajn antaŭajn postenojn. Li promesis juste regi la imperion, kaj plaĉis al la senato ke li milde traktis Marius Celsus, amiko de Galbo kaj nomumata estonta konsulo. Tamen kiam li legis la paperojn de Galbo, Oto lernis ke Vitelio, kiu komandis legionojn en Germanio, jam komencis gravan ribelon kaj estis survoje kun armeo al Italio. Oto devis fari preparojn por milito. Li esperis malebligi la eniron de Vitelio en Italion, sed tro malfruis. Apud la rivero Pado okazis la decida batalo, per kiu Oto malvenkis. Oto, per digna parolado, adiaŭis siajn armeon, dirante, laŭ la historiisto Dio Cassius (Dio Kasio), "Pli justas ke unu pereas por ĉiuj, ol multaj por unu". Li enlitiĝis kaj la venontan matenon ponardis al si la koron. Kelkaj liaj soldatoj ankaŭ sin mortigis.
Communauté de communes Chalaronne Centre
Communauté de communes Chalaronne Centre estas Interkomunumreto kiu konsistas el 15 komunumoj en la departemento Ain.
Sierra de Juárez
Sierra de Juárez aŭ Montaro de Juárez [ĥuAres] estas montaro de la ŝtato de Malsupra Kalifornio en Meksiko je 32.25°N, -115.83333°W. Tie estas lanĉejo de rakedoj de Meksiko. Tie surfacas la Rivero Tijuana.
Baza Anglosaksa
Baza Anglosaksa (Basic Anglo-Saxon English) estas planlingvo proponita de Jeffrey Henning en 1995. Ĝi estas simpliigo de Baza Angla kaj ĝia vortprovizo akceptas nur vortojn de moderna angla lingvo kiu venas el anglosaksa lingvo.
Vitelio
Aŭlo Vitelio, Aulus Vitellius Germanicus, (15–69 p.K) estis romia imperiestro dum 4 (aŭ 8) monatoj en la jaro 69ª (la Jaro de la kvar imperiestroj).
Eŭgeno Miĥalski
Jevgenij Iosifoviĉ "Eŭgeno" MIĤALSKI(J), pseŭdonime konata kiel Torentano, Revulo kaj Profetivski (naskiĝis en 1897, mortis en 1937) estis esperantista poeto, aktiva en la laborista Esperanto-movado.
Vivo
Miĥalski naskiĝis la 21an de januaro 1897 en Letiĉiv, Ukrainio, Rusia Imperio. Li esperantistiĝis en 1911. En 1917 li fondis la literaturan Esperanto-revuon Libera Torento en Saratov, kie aperis liaj unuaj poemoj originalaj kaj tradukaĵoj. Li frue aliĝis al SAT kaj kunlaboris al Sennacieca Revuo, La Nova Epoko, "Bulteno de SEU", kaj pli poste al Internaciisto kaj al La Nova Etapo. Profesie li laboris kiel instruisto-bibliotekisto.
Miĥalski estas unu el la kunfondintoj de IAREV en 1931 kaj ludis centran rolon en la reaktivigo de la asocio en 1934. Tiam li redaktis la gazetojn Proleta Literaturo kaj Internacia Literaturo kun la helpo de la franco Honoré Bourguignon. Li estis arestita la 16-an de marto 1937 de NKVD pro senbaza akuzo pri partopreno en kontraŭsovetia trockiista organizo, kaj kondamnita al morto la 14an de oktobro 1937. Li estis mortpafita la sekvantan tagon, kaj rehonorigita postmorte la 8an de majo 1958.
Poemaroj
"Flirtvoĉa poeto. Majstro de la liberaj formoj. Liajn poemojn karakterizas la rapsodieca ritmokonstruo. La ĉeftemo en liaj unuaj tri libretoj estas la nudigita amo. En "Prologo" jam troviĝas socialistaj pensoj, sed en "Fajro kuracas" li tute forĵetis sian ĝistiaman ĉeftemon kaj grandspire kantas pri mondpolitikaj aktualaĵoj laŭ ekstreme maldekstra revolucia koncepto piedpremante la demokration. Cetere liaj poemoj estas belaj, variaj kaj surportas la aromon de ia stranga poezia ĉarmo." - EMBA, EdE
Liajn poemojn ukraine tradukis V. Misik (Avangard, 3, 1929) kaj Petro Timoĉko (Ternopilo).
Esploristoj de vivo de Eŭgeno Miĥalski
En Soveta Unio vivon de Eŭgeno Miĥalski esploris inĝeniero M.Bjelogolovskij loĝinta en la ukrainuja urbo Doneck.
Kalvinana katedralo (Kluĵo)
Kalvinana katedralo estas Monumento historia en Rumanio, en urbo Kluĵo, en la historia ĉefplaco.
Historio
En 1486 Matiaso la 1-a kaj Stefano Báthori permesis konstruadon de preĝejo. La katolika preĝejo (kaj apude monaĥejo) pretiĝis en 1503. La arkitekto estis János (monaĥo). La orgeno ekfunkciis en 1534. En 1566 la franciskanoj devis forlasi la monaĥejon kaj la preĝejon, poste kalvinanoj murdis la katolikan pastron kaj interne ili faris detruojn. Ĝis 1581 la preĝejo forlasiĝis, poste jezuitoj reuzis ĝin. En 1603 denove homoj atakis la preĝejon kaj same faris detruojn kaj murdojn. La kalvinanoj en 1622 ricevis la preĝejon, la renoviĝo komenciĝis en 1638. En 1798 incendio okazis. Pli nova renoviĝo okazis en 1961.
Kantono Miller (Arkansaso)
La kantono Miller - angle Miller county - estas kantono de Usono en la subŝtato Arkansaso. Laŭ la stato de la jaro en la kantono vivis  sur areo de  kvadrataj kilometroj, kio rezultigas loĝdenson de  loĝantoj/km². La kantona ĉefurbo estas . La kantono estis fondita la.
Yoast
Yoast estas serĉiloptimumiga kromprogramo por WordPress. Ĉi tiu kromaĵo laŭ la stato de 2018, daŭre aktuala en 2023, havas pli ol 5 milionojn da aktivaj instalaĵoj kaj estis elŝutita pli ol 350 milionojn da fojoj kun pli ol 25 000 kvinstelaj recenzoj ĉe Wordpress.org. Yoast estas nuntempe konsiderata kiel la plej ampleksa serĉiloptimumiga softvaro disponebla por WordPress-uzantoj, ĝiaj programistoj respondecas por pli ol 10 % de WordPress-eldonoj.
La kromprogramon vivtenas samnoma serĉiloptimumiga firmao Yoast BV en Viĥeno (nederlande Wijchen), Nederlando, kiu estas membro de la Konsorcio de la Tut-Tera Teksaĵo kaj en 2016 havis 48 dungitojn.
Itariri
(oficiale Município de) estas municipo en la subŝtato San-Paŭlio de Brazilo. Ĝi situas en la sudorienta regiono de Brazilo, en la mezoregiono Litoral Sul Paulista kaj en la mikroregiono Itanhaém. Laŭ la stato de en la municipo vivis   sur areo de  kvadrataj kilometroj, kio rezultigas loĝdenson de  loĝantoj/km². El tiuj, la nombro de voĉdonrajtuloj en la municipo en estis. La teritorio havas komunan limon kun.
Legomkultivado
Legomkultivado aŭ science olerikulturo estas la kultivado de legomoj por la homa nutrado. La profesia legomkultivado povas esti dividita laŭ la intenseco de la grundutiligado, agrikultura legomkultivado,  hortikultura legomkultivado kaj subvitra legomkultivado.
Arikultura Legomkultivado
Tipa por la arikultura legomkulturo estas plej ofte la nura unufoja uzado de la kultivejo jare kaj regula kultivaĵŝanĝo de la legomkultivaĵoj kun aliaj agrikulturaj kultivaĵoj. Post la grundprilaboro, kies celo estas malkompakta, senfiherba, antaŭsterkita kaj plantpreta agro, legomo estas dissemata rekte aŭ antaŭkultivitaj plantidoj estas plantitaj. La agro estas ofte dividita en bedoj, ĉe karotoj ankaŭ digetoj; la larĝeco de la bedoj dependas de la traktora ŝpuro kaj la laborŝpuroj de la uzataj kultivmaŝinoj kaj rikoltmaŝinoj. Ene de la bedoj la plantoj estas metitaj en vicoj. La agrikultura legomkulivado estas alte mekanizita agrikulturo por ekonomie mastrumi. Grandarea kultivado de legomoj por la nutraĵa industrio (ekzemple por fari konservojn) estas nomata ankaŭ industria legomkultuivado.
Hortkultura subĉiela legomkultivado
Tipe por la hortkultura kultivado de legomoj en la subĉielejo estas la intensiva utiligado de la agro de du ĝis kvar kulturoj jare (ekzemple per la kultursinsekvo savoja brasiko-laktuko – florbrasiko inter meze de marto ĝis komence de oktobro). Por atingi tiun mallarĝan kultursinsekvon la plantidoj devas esti antaŭkultivtataj (ankaŭ subvitre) kaj poste plantitaj sur la agro. Ofte oni ankaŭ plifruigas la kultivaĵojn kovrante ilin per plastajn foliojn aŭ vlisoj.
Subvitra Kultivado
La plantdoma aŭ subvitra kultivado de legomoj estas la plej intensiva formo de la legomkultivado. Plej ofte la plantdomoj aŭ folituneloj estas hejtataj, kio ebligas fruan kaj malfruan kultuvadon, ofte ankaŭ tutjaran kultivadon. La kultivado ne ĉiam okazas en aŭtoktona grundo, sed ofte en substrato sen au kun grundo. Ĉe la sengrunda kultivado, ekzemple en kuboj el plastŝaŭmaĵoj (ekzemple PU) aŭ  ŝtonlano  aŭ kiel maldiktavola kulturo, la plantoj ricevas nutraĵon pere de nutraĵsolvaĵoj konstante dum la irigacio (irigacia sterkado).
Alia divido de legomkultivado eblas laŭ la plantspecoj:
Biaso
Biaso aŭ Bianto (helene Βίας, latine Bias) estis en la helena mitologio filo de Amitaono el Jolko kaj lia edzino Idomena. Li estis nepo de Kreteo, fondinto de Jolko. En mitoj li estas konata prefere kiel frato de la fama divenisto kaj kuracisto Melampo, kiu al li helpis akiri kaj la unuan edzinon Peran kaj la duan edzinon Lizipan, filinon de la tirinta reĝo Proito, inkluzive de triono de proita reĝolando. Pri tio estas priskribite pli multe en la rakontoj pri lia frato Melampo.
Biaso tiel fariĝis kunfondinto de la sinjorejo de tesaliaj amitaonidoj en Argolando. El tiu ĉi familiaro devenis vico da famaj militistoj, kiuj precipe ĉeestis militon "Sep kontraŭ Tebo".
Aliaj portantoj de la nomo "Biaso" estis tri pliaj gravaj batalantoj en la Troja milito, sed tiuj ne estas el tiu ĉi familiaro.
13121 Tiso
13121 Tiso estas asteroido de la asteroida zono, malkovrita la de la belga astronomo Eric Walter Elst elde la Observatorio La Silla (Ĉilio).
Nomo
Ĝi ŝuldas sian nomon al la rivero Tiso kiu fontas el la montoj Karpatoj, ĉefa alfluanto de Danubo. Tiso trafluas malgrandan porcion de Ukrainio kaj poste en Hungario. En 2000, la rivero estis poluita per cianido, endanĝerigante ties faŭnon.
Lengenfeld
Lengenfeld havas diversajn signifojn:
Sândominic
Sândominic (hungare: Csíkszentdomokos [ĉiksentdomokoŝ]) estas komunumo en Rumanio laŭ la rivero Olt norde de Miercurea Ciuc. Ĝi estas la plej norda komunumo de la baseno. La nomo de ĝia fervojstacio estas Izvorul Olt (Oltfonto). En 1910 ĝi nombris 5 391, en 1992 6 676 loĝantojn (99 % da hungaroj). Urbo Bălan apartenis al ĝi. Ĝia katolika preĝejo estas gotikstila sur romanepokaj bazoj kaj konstruiĝis verŝajne inter 1500 kaj 1510. Dum somero de 1907 Béla Bartók kolektis popolmuzikon en komunumo.
Historio
Ĝis 1919 kaj inter 1940 kaj 1944 ĝi apartenis al Hungario (Csík). En oktobro de 1944 simile kiel en Aita Seacă rumanaj naciismaj krimuloj, eluzinte la vakuon aŭtoritatan, dum kelkaj tagoj terorizis la komunumon kaj mortpafis 14 sikulojn, inter ili unu 86-jaran virinon.
Panamo en la Olimpikoj
Sportista teamo de en la Olimpikoj en 1928, 1948 kaj 1952 partoprenis per unusola sportisto, kaj ekde la jaro 1960 ĝis inkluzive la olimpiko de 2020, pro la kronvirusa pandemio prokrastita el somero 2021, sendis verajn teamojn al ĉiuj someraj eldonoj de la sporta evento krom en tiu de 1980, kiam la teamo aliĝis al la bojkoto gvidita de la usona teamo pro la sovetunia invado de Afganio fine de 1979. En vintraj olimpikoj ankoraŭ neniam estis Panamaj partoprenantoj.
La teamo ĝis la stato de 2021 sume atingis ekzakte tri medalojn: Temas pri ora kaj  du bronzaj medaloj. Per tio sume la teamo en ĉiuj olimpikoj havas la 110-an rangon. En la Somera Olimpiko 2008 en Pekino la longosaltisto Irving Saladino akiris la unuan kaj ĝis nun solan ormedalon por la panama teamo.
Kunordigas la teamon la Panama Olimpika Komitato, hispane Comité Olímpico de Panamá, do tutprecize tradukita Olimpika Komitato de Panamo.
(55457) 2001 TH133
(55457) 2001 TH133 estas troja asteroido de Jupitero, ano de la tiel nomata « Troja Tendaro », tie estas : kiu orbitas, kun ioma klinangulo, en la najbaraĵo de la punkto de Lagrange L5 de la sistemo Suno-Jupitero.
Malkovro
Ĝi estis malkovrita la dum la kampanjo Near Earth Asteroid Tracking (NEAT), elde la stacio de Maui de la reto GEODSS sur la monto Haleakalā (Havajo, Usono).
Lengerich
Lengerich havas diversajn signifojn:
Trifluoro-metano-sulfinata acido
Trifluoro-metano-sulfinata acido aŭ CF3SO2H estas forta unuprotona acido rezultanta el adukto inter la fluoroformo kaj sulfura duoksido. Triflinatoj aŭ triflonoj, estas saloj de trifluoro-metano-sulfinata acido ĝenerale stabilaj substancoj pro la vasta elektronegativa efiko de la trifluorometila grupo.
Orbiliomycetes
Orbiliomycetes estas fungoj el la subfilumo Pezizomycotina.
Karakteristikoj
Fruktokorpoj estas etaj apotecioj (ĝenerale diametro inter 0,2 kaj 2 mm). La himenio havas ofte klabformajn parafizojn. Askoj estas 8-sporaj kelkfoje ankaŭ 16-, 32-, 64- aŭ 128-sporaj. Askosporoj estas senkoloraj kaj senseptaj. Estas ankaŭ konidioforoj kaj konidiosporoj.
Ekologio
Orbiliomycetes vivas en grundo. Ĝi manĝas malvivajn kreskaĵojn kaj iuj specioj kaptas nematodojn kaj iuj specioj manĝas ankaŭ rotaciulojn. Ili povas vivi en ege sekaj medioj.
Ekonomia signifo
Arthobotrys oligospora, Arthrobotrys irregularis aŭ Arthrobotrys robusta estas uzataj kontraŭ nematodoj.
Sistematiko
Estas nur unu ordo Orbiliales kaj nur unu familio Orbiliaceae.
Genroj
Estas tri teleomorfaj genroj :
Dek tri anamorfaj genroj estas ankaŭ prikribitaj :
Oui, oui, oui, oui
En la konkurso
Ĝi estis prezentita unue, antaŭ Danio kun Birthe Wilke prezentante „Uh, jeg ville ønske jeg var dig”. Fine de la voĉdonado, la kanto ricevis 15 poentojn, obtenante la trian lokon de 11.
Robert Hodgson
Robert HODGSON (naskiĝis en 1798 en Charlottetown, mortis la 15-an de septembro 1880 en Charlottetown) estis kanada juristo, politikisto, juĝisto kaj guberniestra leŭtenanto de Insulo de Princo Eduardo (1874-79)
Li naskiĝis de Robert Hodgson kaj Rebecca Robinson, studis juron en Halifakso kaj iĝis advokato de Nov-Skotio kaj Insulo de Princo Eduardo en 1819. Li edziĝis kun Fanny McDonell en 1827 kaj ili havis du filojn kaj unu filinon. Ŝi mortis en 1832, sed li ne reedziĝis.
Li agadis en Charlottetown.
Slatina (distrikto Levice)
Slatina, hungare Szalatnya [salatnja] estas malgranda vilaĝeto kaj municipo en Slovakio.
Historio
La unua mencio okazis pri la vilaĝo en 1245 en formo "Zalatna". En 1558 oni komputis tie 8 domojn, kiujn la turkoj detruis en 1602. En 1715 oni komputis tie 18 domojn kaj muelejon. En 1828 loĝis tie 355 vilaĝanoj en 59 domoj. Tiutempe oni komencis profiti la kuracakvon por trinki kaj banadi. Impona banloko konstruiĝis. En 1910 laŭ la popolnombrado vivis en Szalatnya 463 homoj, (plejparte hungaroj). Ĝis Traktato de Trianon la komunumo apartenis al Hungara reĝlando, al Hont, al distrikto de Ipolyság, poste al Ĉeĥoslovaka respubliko, dum la 2-a mondmilito kaj ekde 1993 al Slovakio. Inter 1938-1945 Szalatnya rehungariĝis. La unua Arbitracio de Vieno deklaris, ke tiuj komunumoj, kie la hungaroj vivas en majoritato, apartenu al Hungario. En 1944 la germanoj akuzis ciganojn pro ŝtelado kaj ili murdis 56 ciganojn. En 2001 vivis en Slatina 348 homoj, (195 hungaroj kaj 107 slovakoj).
Famuloj
En 1846 vizitis la banlokon Sándor Petőfi kaj Mór Jókai.
10437 van der Kruit
10437 van der Kruit estas asteroido de la asteroida zono, malkovrita la de la usona astronomo Tom Gehrels de la Observatorio de la Monto Palomar kaj de la nederlandaj geastronomoj kaj geezoj Ingrid van Houten-Groeneveld kaj Cornelis Johannes van Houten, de la observatorio de Leiden (Nederlando) en la kadro de la Palomar–Leiden survey.
Nomo
Ĝia nomo honoras Piet van der Kruit, profesoron pri astronomio ĉe la Universitato de Groningen. Li ĉefe laboras pri la strukturo de la galaksioj, uzante la. Inter liaj sukcesoj estis la mapo de la radio-kontinuaĵo de M51.
Lens
Lens havas diversajn signifojn:
Posadas
Posadas estas urbeto kaj municipo de la Aŭtonoma Komunumo Andaluzio, en la provinco Córdoba, sude de Hispanio. La areo de la municipo estas 158 km2 kie loĝas 7352 geloĝantoj, do loĝdenso estas 46.5 loĝ./km2. Posadas situas je 32 km de la provinca ĉefurbo Córdoba.
Monda Ekonomia Forumo
La Monda Ekonomia Forumo estas privata fondaĵo kun sidejo en Ĝenevo. Krom multnombraj lokaj kej regionaj eventoj la fondaĵo okazas ĉiujara en januaro konferencon, kiu kutime okazigas en la svisa urbo Davos (romanĉe Tavau; alamane Tafaas; germane Davos) en Kantono Grizono. Ĝi estis iniciita en 1971 de Klaus Schwab.
Historio
Klaus Schwab, naskiĝinta en Germanio, kreis en 1969 en sia funkcio kiel profesoro pri ekonomio ĉe la Universitato de Ĝenevo la bazon por la Monda Ekonomia Forumo iniciante en 1971 la European Management Conference (Eŭropa Mastrumadkonferenco), kies nomo estis ŝanĝita 1987 al World Economic Forum (Monda Ekonomia Forumo).
La unua forumo estis sukcesego. Dank tutmonda orientiĝo de la entreprenoj ĝi gajnis ĉiu-jare signifon. Ek de la 80-aj jaroj ankaŭ reprezentantoj de politiko kaj scienco partoprenis ĉe la forumo. Intertempe la Monda Ekonomia Forumo estas unu el la plej grandaj similspecaj eventoj. Ĝia buĝedo egalas al 50 milionoj de Eŭroj kaj ĝi kunlaboras kun interŝtataj organizaĵoj kiel la Monda Organizaĵo pri Komerco, la Monda Banko kaj la Internacia Monunua Fonduso.
Organizo de la fondaĵo
La fondaĵo estas portata de pli ol 1000 tutmonde gvidaj entreprenoj. Membroj de la fondaĵo devas jaran havi enspezsumon de almenaŭ unu miliardo da usonaj dolaroj aŭ havi gravan socian pozicion. Prezidanto de la fondaĵo estas Klaus Schwab. Krom la jara konferenco okazas ankaŭ regionaj renkontiĝoj, inter aliaj la Central- and Eastern European Summit (Centra kaj Orienteŭropa Pintkonferenco) en Salcburgo. Ĝi poste estis alinomita al European Economic Summit (Eŭropa Ekonomia Pintkonferenco).
La jara konferenco en Davos
La jaraj pintkonferencoj en la sivsa urbo Davos traktas tutmondajn temojn por plibonigi la mondon. Kunvenas pli ol 2000 reprezentantoj de la membroj – plejparte entreprenestroj -, centoj da politikistoj kaj personoj el kulturo kaj societo. Dum la lastaj jaroj la konferenco fariĝis monda evento por la amasmedioj.
Popola Ĉinio deziras krei kiel komplemento al la renkontiĝo de Davos en vintro, someran mondekonomian renkontiĝon, estis anoncita la 21-an de februaro 2006. Laŭ reprezentanto de la ĉina ŝtato la komenco estas planita por la jaro 2007. La formumo en Ĉinio koncentriĝu al ekgrandiĝantaj entreprenoj. Laŭdire jam ekzistas skriba interkonsento kun la organizantoj de la davosa konferenco.
Tutmonda Instituto por Partnereco kaj Registaroj
Multaj de la hodiaŭaj tutmondaj kaj regionaj temoj estas tro grandaj kaj ampleksaj por povi esti solvitaj de la koncernitaj ŝtatoj sole. Tial la Monda Ekonomia Forumo fondis la Tutmondan Instituton por Partnereco kaj Registaroj (angle: Global Institute for Partnership and Governance).
Ĉi-tiu iniciativo de la Monda Ekonomia Forumo kombinas la konojn de diversaj institucioj kaj regionoj en teamoj, kiuj ne dependas de profesioj kaj landoj. Tiuj evaluas la de la institucio kolektitajn datojn el analizado kaj esplorado kaj faras raporton.
Tutmonda Iniciativo por Sano
Aidoso, tuberkulozo kaj malario estas en la moderna tempo kelkaj el la plej granda problemoj por la ekonomia progreso kaj la socia stabileco. La Tutmonda Iniciativo por Sano laboras por la konstanta kreskigo de la kvanto kaj kvalito de la subteno kontraŭ tiuj malsanoj el la privata sektoro. La iniciativo subtenas komunumon de pli ol 170 entreprenoj kaj kunlaboras kun la komuna programo de la Unuiĝintaj Nacioj kontraŭ Aidoso kaj HIV, la programo "haltigu la tuberkulozon" de la Monda Organizaĵo pri Sano (MOS) kaj la partnereco "Venku la malarion" (angle: Roll Back Malaria), komunumo de regionaj registaraj kaj neregistaraj organizaĵoj. Entreprenoj povas utiligi la retojn kaj rimedojn, kiujn disponigas la Tutmonda Iniciativo por Sano por plibonigi ekzistantajn komunajn sanprogramojn aŭ krei novajn.
Iniciativo por e-lernado (Jordania Edukiniciativo)
Por evolulandoj malfacilas ebligi al siaj civitanoj kvalite bonan edukadon. Malbona aŭ neekzistanta kunordigo kaj manko de rimedoj estas tiaj kialoj. Tial oni elektis Jordanion kiel pilotnacion por ĉi-tiu projekto. La celo estas anstataŭi la publikan edukadon per novaj modeloj de publikaj kaj privataj partnerecoj. La iniciativo koncentriĝas unuavice al interligo inter la modernaj kaj ankaŭ la tradiciaj lernkonceptoj. Efektivigita estis instruplano por matematiko. En la venonta tempo oni ankaŭ enkondukas instruplanojn por scienco, kaj la angla kaj araba lingvo. Dum la lastaj du jaroj 45 organizaĵoj, 17 tutmondaj societoj, 17 lokaj firmaoj kaj 11 registaraj kaj neregistaraj institucioj metis investojn de pli ol 12 miliardoj de eŭroj en ĉi-tiun iniciativon.